丁麵真係喺出面食左好多次，自己煮既次數都唔少，但係食過呢間舖頭所煮既丁麵後，我今拜下風。原來丁麵係可以煮到咁好食，我相信因為廚師用心去煮呢個咁簡單既麵。望下張相，你唔覺有乜特別。佢既麵無攪散晒，個樣似係原個麵餅個樣。但係當一碗看似平凡既麵，一用筷子夾起佢，原來個麵已經有8至9成得，一食，點解可以咁入味架，啲湯好熱好熱，個麵係淋度啱啱好，平時出面你唔叫淋丁，出黎就好你阿媽電咗頭髮咁：硬梆梆。一碗麵，十幾蚊，但滿足度爆錶，都令我不斷咁諗，點可以煮到咁呢？